Jorunn Kjellsby

Jorunn Kjellsby (1944–2025) var en norsk skuespillerinne som var aktiv på film og på teaterscenen. Hun var ansatt ved Det norske teater i en årrekke.

 Personlig 
Hun vokste opp i Oslo med søsteren, Turi Andersson (1933–2007) datter av musiker Tor Oliver Kjellsby (1903–1973) og Ruth Synnøve Hansen (1911–1992). I giftet hun seg med 1962 med Asmund Kjølstad.

 Teater 
Kjellsby debuterte på Trøndelag Teater i 1961 i stykket  Forbudt område av Tennessee Williams. Hun var tilknyttet Trøndelag Teater frem til 1963. Etter det var hun ansatt ved Oslo Nye Teater fra 1968 til 1970 og fra 1977 Det Norske Teateret. I perioden 1973 til 1977 var hun tilknyttet Fjernsynsteatret. I Fjernsynsteatret opptråde hun i Bjørg Viks To akter for fem kvinner (1976) og året etter i John Osbornes Se deg om i vrede. Hun var også i en periode tilknyttet Club 7.

På Det Norske Teatret spilte hun blant annet Ulla i Lars Forssells Bellman-stykke Vertshuset Haren og Hauken (1979), tittelrollen i Cora Sandels Kjøp ikke Dondi (1983) og moren i Salka Valka (1990) av Halldór Laxness. Utover 1990-tallet var hun å se i stykker som blant annet Sankt Olavs skrin (1991), Otto Homlungs oppsetning av Kanin, kanin (1994), Stein Winges oppsetning av En folkefiende (1995) og Etter regnet (1997) av Sergi Belbel. I 1998 hadde hun rollen som sjefsheksa i Kjærleik og magi i mammas kjøkken, som var basert på en sann historie fra Italia om trippelmordersken Leonarda Cianciulli. På 2000-tallet hadde hun blant annet rollen som engstelig mor i Tennessee Williams Ingenting om nattergalen (2000). Hun medvirket videre i Rainer Werner Fassbinders Angsten et sjela, Gideon Wahlbergs Skjergardsflørt (2001), Ödön von Horváths Historier frå Wienerskogen (2001) og Strindbergs Eit draumspel (2004) og som hovedrolleinnehaver i Frode Gryttens Bikubesong. I 2006 hadde hun en av hovedrollene i Skjønnhetsdronninga. 

I 2007 spilte hun i Tennessee Williams' stykke Katt på hett blikktak.

 Film og TV 
Kjellsby filmdebuterte i 1970 i Balladen om mestertyven Ole Høiland. Hun spilte ellers på film både hovedroller og biroller i samtlige 15 filmer av duoen Wam & Vennerød, blant dem Lasse & Geir (1976), Svartere enn natten (1979), Åpen framtid (1983) og komedien Bryllupsfesten (1989). Hun var ofte å se i rollen som bekymret mor i denne filmserien. Annen filmmedvirkning omfatter rollen som Fru Beck i Berit Nesheims Høyere enn himmelen (1993) og  Haldis i Erich Hörtnagels Den som frykter ulven (2004).

Hun tv-debuterte i 1974 i episoden Beklager, teknisk feil i komiserien Fleksnes fataliteter. I 1976 var hun å se i Fjernsynsteatrets To akter for fem kvinner. Videre hadde hun rollen som Tistel i barneserien Jul i Blåfjell i 1999. Høsten 2002 hadde hun rollen som den mentalt forstyrrede Irma Funder i krimserien Sejer – Djevelen holder lyset, basert på en bok av Karin Fossum, en rolle hun ble hun nominert til Amandaprisen for i 2003.

 Priser og nominasjoner 
 Teaterkritikerprisen for 1990/1991 for sin innsats i Salka Valka. 
 Nominert til Amandaprisen 2003 i klassen årets Kvinnelige skuespiller for Sejer – Djevelen holder lyset
 Amandakomiteens Ærespris under Amandaprisen 2006
 Kanonprisen 2010 i klassen Kvinnelige hovedrolle for En ganske snill mann
 Nominert til Amandaprisen 2010 i klassen Kvinnelige birolle for En ganske snill mann
 Gammleng-prisen 2015 i klassen teater
 Nominert til Kanonprisen 2017 i klassen beste birolle for Hjemsøkt

 Filmografi 
TittelÅrRolle Hjemsøkt  2017  Birgit En ganske snill mann 2010 Karen Margrethe Rovdyr 2008 Kafédame Den som frykter ulven2004 Haldis Amatørene 2001 Servitrise Get Ready to Be Boyzvoiced 2000 Ingrid Lund-Bergseter Høyere enn himmelen 1993 Fru Beck Gull og grønne skoger 1993 Manus Lakki 1992 Siss, morens venninne Frida - med hjertet i hånden 1991  Bryllupsfesten 1989 Maja Pedersen Hotel St. Pauli 1988 Teatersjef Drømmeslottet 1986 Else Adjø solidaritet 1985 Astrid Åpen framtid 1983 Mor til Pål Leve sitt liv 1982 Konditordame Forfølgelsen 1981 Tjenestejenten Dordi Julia Julia 1981 Siv Liv og død 1980 Tanta Nøste Svartere enn natten 1979 Ellen Tangen Hvem har bestemt? 1978 Dørselgende salamidame Operasjon Cobra 1978 Arims mor Det tause flertall 1977 Ung husmor Mormor og de åtte ungene i byen 1977 Butikkdame Oss 1976 Tove Lasse & Geir 1976 Lasses mor Fem døgn i august 1973 Dame i kantine Balladen om mestertyven Ole Høiland 1970 En skjøge Skulle det dukke opp flere lik, er det bare å ringe 1970 Kontordamen Vigdis Reistad

 TV-opptredener 
ProgramEpisodeinformasjonÅrRolleAnnen informasjon Hvaler   2008  Greta Herlofsen, "Sinnadamen" Hos MartinTre gode venner 2005 Gina GneisSvarte penger - hvite løgner2004Mini-serie Sejer – Djevelen holder lyset 2002 Irma FunderMini-serie Fox GrønlandSes.1 Ep.5 2001 Borgny Gjelstad Karl & CoFamillieidyll 1999 Agda Gratangen Jul i Blåfjell 1999 TistelJulekalenderAmalies jul1995VaskedameJulekalender En strek i regningen1987Elise DahlTV-film To Norway, Home of Giants 1979 John Gabriel Borkman 1978 MaleneFjernsynsteaterSe deg om i vrede1977Fjernsynsteater To akter for fem kvinner 1976 EllinorFjernsynsteater Fleksnes fataliteterSeier'n er vår 1976 Gravid kone på togFleksnes fataliteterBeklager, teknisk feil1974TV-titterFørste TV-opptreden

 Referanser 

 Eksterne lenker 

 vg.no - Utvalgt filmografi for Jorunn Kjellsby
 snurrfilm.no - Jorunn Kjellsbys filmografi

Kategori:Norske skuespillere
Kategori:Skuespillere ved Det Norske Teatret
Kategori:Skuespillere ved Oslo Nye Teater
Kategori:Skuespillere ved Fjernsynsteatret
Kategori:Amandakomiteens Ærespris
Kategori:Vinnere av Kanonprisen
Kategori:Amandaprisen 2010
Kategori:Amandaprisen 2006